《荷叶黄》
元代·刘崧

荷叶黄，荷叶青，四月五月风日清。荷叶青，荷叶黄，八月九月秋风凉。

越湖女儿颜似玉，隔船窥郎心眼熟。赤尾鲤鱼花下游，白头鸳鸯露中宿。

欢会苦乖绝，岁月同飞杨。王母不西游，蛾眉刷秋霜。

少年之乐乐未央，莫遣老大徒悲伤。独不见，荷叶黄。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。